An Kumbensyon sa Byolohikal na Dibersidad (Ingles: Convention on Biological Diversity  o CBD) sarong multilateral na kasunduan. An kumbensyon igwa nin tulong panginot na katuyuhan: an konserbasyon kan byolohikong dibersidad (o byodibersidad); an sustenableng paggamit sa mga elemento kaini; asin an patas asin pantay-pantay na paghiras nin mga pakinabang na bunga nin henetikong mga kayamanan. An obheto kaini iyo na patalubuon asin papusugon an nasyunal na mga estratehiya para sa konserbasyon asin sustenableng paggamit nin byolohikong dibersidad, asin ini parating hinihiling bilang panginot na dokumento mapadapit sa sustenableng pag-uswag.